PL ออกหุ้นกู้ 450 ล้านบาท ขายสถาบัน ชูดอกเบี้ย 3%
PL ออกหุ้นกู้ 450 ล้านบาท อายุ 3 ปี 5 เดือน 27 วัน โดยจะครบกำหนดไถ่ถอนในปี 61 อัตราดอกเบี้ยคงที่ 3% ต่อปี
24 เม.ย. 2558

บริษัท ภัทรลิสซิ่ง จำกัด (มหาชน) หรือ PL ระบุว่า บริษัทออกหุ้นกู้ครั้งที่ 2/2558 วงเงิน 450 ล้านบาท อายุ 3 ปี 5 เดือน 27 วัน โดยจะครบกำหนดไถ่ถอนในปี 61 อัตราดอกเบี้ยคงที่ 3% ต่อปี
โดยเสนอขายให้แก่นักลงทุนสถาบัน หรือผู้ลงทุนรายใหญ่ โดยหุ้นกู้ดังกล่าวเป็นส่วนหนึ่งที่ได้รับอนุมัติจากที่ประชุมผู้ถือหุ้นเมื่อปี 54 ในวงเงินไม่เกิน 5 พันล้านบาท เพิ่มเติมจากวงเงินเดิมที่เหลือ ซึ่งที่ผ่านมาบริษัทได้ออกและเสนอขายหุ้นกู้ดังกล่าวไปแล้วบางส่วน ทำให้คงมีวงเงินคงเหลือที่จะออกหุ้นกู้ได้อีก 880 ล้านบาท